रैंडी ब्लिथ पर आरोप है कि उन्होंने चेक रिपब्लिक में हुए कंसर्ट के दौरान एक फ़ैन को स्टेज से नीचे धकेल दिया था.स्टेज से गिरकर ये व्यक्ति फ़र्श से टकराया और 14 दिन बाद उसकी मौत हो गई.बैंड के मैनेजर ने कहा है कि रैंडी ब्लिथ ख़ुद पर लगे आरोपों का मज़बूती से सामना करेंगे.अगर ब्लिथ को दोषी पाया जाता है तो उन्हें दस साल की सज़ा हो सकती है.रैंडी ब्लिथ पहले ही कह चुके हैं कि वो अपने बचाव के लिए प्राग जाने को भी तैयार हैं.द पीआरपी नामक वेबसाइट पर जारी एक बयान में ‘लैंब ऑफ़ गॉड’ के मैनेजर लैरी मेज़र ने कहा, “लैंब ऑफ़ गॉड के कंसर्ट के दौरान एक प्रशंसक का मरना एक त्रासदी है. लेकिन मैं किसी भी हाल में ये नहीं सोचता कि रैंडी ने कुछ ग़लत किया जिसकी वजह से नौजवान की चोट आई और बाद में उसकी मौत हो गई.”लैरी मेज़र अपने बयान में आगे लिखते हैं, “शो का टिकट खरीदने का ये अर्थ नहीं होता कि आप स्टेज पर चढ़ जाएं. ”इस घटना के बाद रैंडी ब्लिथ को हिरासत में ले लिया गया था और वे पांच हफ़्ते तक जेल में रहे थे. अगस्त में जमानत मिलने के बाद से वे अब अमरीका में ही हैं.इस साल जब ये बैंड एक बार फिर प्राग पहुंचा तो ब्लिथ को हिरासत में ले लिया गया. उन्हें अहसास नहीं था कि चेक रिपब्लिक में उनके ख़िलाफ़ गिरफ़्तारी का वॉरंट है.